ครม.เห็นชอบร่างพระราชบัญญัติโอนหน้าที่และอำนาจของกรมทรัพยากรน้ำ กระทรวงทรัพยากรธรรมชาติและสิ่งแวดล้อม
ครม.เห็นชอบร่างพระราชบัญญัติโอนหน้าที่และอำนาจของกรมทรัพยากรน้ำ กระทรวงทรัพยากรธรรมชาติและสิ่งแวดล้อม นางนฤมล ภิญโญสินวัฒน์ โฆษกประจำสำนักนายกรัฐมนตรี แถลงผลการประชุมคณะรัฐมนตรี แถลงว่า ที่ประชุมเห็นชอบร่างพระราชบัญญัติโอนหน้าที่และอำนาจของกรมทรัพยากรน้ำ กระทรวงทรัพยากรธรรมชาติและสิ่งแวดล้อม ไปสังกัด สำนักงานทรัพยากรน้ำแห่งชาติ (สทนช.) เนื่องจากทั้งสองหน่วยงานมีอำนาจหน้าที่ทับซ้อนกันอยู่ จึงได้หารือร่วมกัน ระหว่าง สทนช. ผู้แทนกรมทรัพยากรน้ำ สำนักงาน กพ. สำนักงาน กพร. พิจารณาภารกิจที่ซ้ำซ้อนกันอยู่ โดยที่ประชุมจึงเห็นตรงกัน ในการโอนกิจการจากกรมทรัพยากรน้ำ กระทรวงทรัพยากรธรรมชาติและสิ่งแวดล้อมไปเป็นของ สทนช. เพื่อขับเคลื่อนภารกิจด้านการบริหารจัดการน้ำอย่างไรก็ตาม การจะโอนอำนาจหน้าที่ทั้งหมด ไม่ว่าจะเป็นกิจการ ทรัพย์สิน งบประมาณ หนี้สิน ข้าราชการ และอัตรากำลังบางส่วน ของกรมทรัพยากรน้ำ ไปยัง สทนช. ทั้งหมด 178 อัตรา กระทรวงทรัพยากรธรรมชาติและสิ่งแวดล้อม เห็นว่า ในระหว่างการปรับตัวเพื่อเปลี่ยนผ่าน สทนช. จะขอยืมตัว บุคลากร 178 อัตรา จากกระทรวงทรัพย์ฯ ก่อน หลังจากได้อัตรากำลังแล้วค่อยโอนย้ายต่อไป